Tragedie la Alba Iulia! Un militar a murit, vineri dimineață, în gara din oraș, în timpul descărcării unor tancuri, relatează alba24.ro. El făcea parte din Batalionului 3 Apărare Antiaeriană “POTAISSA” din Turda.

Un militar a murit vineri în gara din Alba Iulia, în timpul pregătirilor pentru Parada da Ziua Națională. Foto: alba24.ro

Citește și Cine era militarul care a murit în gara din Alba Iulia

Subofițerul se afla pe un complex antiaerian – Ghepard, și se pare că a fost electrocutat, în timp ce se descărcau tancurile din trenul sosit de la Turda.

Potrivit presei locale, militarul s-a urcat pe tancuri și s-ar fi atins de firele de înaltă tensiune ale CFR, care în acel moment ar fi trebuit să fie scoase deja de sub tensiune.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

„Am văzut când s-a ridicat și a atins cablul de înaltă tensiune. L-a aruncat de acolo ca pe o păpușă”, a spus un martor.

La fața locului s-au deplasat un echipaj al IPJ Alba și ISU Alba, însă nu l-au mai putut salva pe militar.

„Un militar din cadrul Batalionului 3 Apărare Antiaeriană “POTAISSA” din Turda, care executa o misiune în cadrul detaşamentului destinat debarcării tehnicii militare în gara Alba Iulia ce urmează să participe la Ceremonia militară de 1 Decembrie, şi-a pierdut viaţa astăzi, 23 noiembrie, în jurul orei 9.45. Militarul a fost electrocutat de la reţeaua de înaltă tensiune a căii ferate în timp ce efectua manevre pe tehnica aflată pe platforma feroviară. Colegii au apelat serviciul de urgenţă 112, iar la faţa locului s-a prezentat un echipaj al SMURD, care a constatat decesul”, a anunţat MApN.

MApN: Militarul mort la Alba-Iulia făcea parte din Batalionului 3 Apărare Antiaeriană “POTAISSA” din Turda; a fost anunţat Parchetul Militar

Militarul mort la Alba-Iulia făcea parte din Batalionului 3 Apărare Antiaeriană “POTAISSA” din Turda, au precizat reprezentanţii Ministerului Apărării Naţionale. A fost deja anunţat Parchetul Militar care va prelua dosarul, fiind, de asemenea, făcută o anchetă de către o comisie a Diviziei 4 Infanterie „Gemina”.

Reprezentanţii Ministerului au precizat că o comisie a Diviziei 4 Infanterie „Gemina” va cerceta cauzele producerii accidentului, fiind anunţat deja Parchetul Militar de pe lângă Tribunalul Militar Cluj.

„Conducerea Ministerului Apărării Naţionale, cea a Batalionului şi colegii militarului îşi exprimă regretul pentru acest tragic accident şi sunt alături de familia îndoliată”, au mai transmis reprezentanţii MApN.

Reacția CFR

„O comisie abilitată va cerceta condițiile producerii acestui tragic accident, în care un militar și-a pierdut viața și, totodată, va stabili și care au fost cauzele exacte. Conducerea CFR își exprimă public regretul pentru acest tragic accident și transmite sincere condoleanțe familiei îndoliate”, arată CFR într-un comunicat de presă.

Sursa: Alba24.ro, News.ro